OpenLLM-France/wikimedia huggingface dataset:
# Eoperla ochracea

Eoperla ochracea és una espècie d'insecte pertanyent a la família dels pèrlids i l'única del gènere Eoperla.
Ocupa altituds mitjanes i baixes a la península Ibèrica (entre 165 i 1.000 m sobre el nivell del mar).
És una espècie estrictament mediterrània: llevat d'Itàlia, es troba a l'Àfrica del Nord, la península Ibèrica (des de Tarragona fins als rius Tavizna i Majaceite -conca del riu Guadalete a Cadis-), el sud de França, Macedònia del Nord, Grècia i l'Àsia Menor.
Aquesta espècie va ésser catalogada l'any 1996 com "en perill de desaparició a la península Ibèrica", tot i que les recents captures fan pensar en una millor situació pel que fa al seu estat actual de conservació. A nivell mundial, no és una espècie escassa i, fins i tot, sembla estar ben representada en algunes àrees com el Peloponès (Grècia).

## Referències

* ↑ uBio (anglès)
* ↑ BioLib (anglès)
* ↑ Catalogue of Life (anglès)
* ↑ Nuevos datos sobre la distribución de Eoperla ochracea y Marthamea cf. selysii (Plecoptera, Perlidae) en Andalucía (España) (castellà)
* 1 2 Tierno de Figueroa, J. M. i Membiela Iglesia, P., 2003. Familia Perlidae (Latreille, 1802). A: Plecoptera. Tierno de Figueroa, J. M.; Sánchez-Ortega, A.; Membiela Iglesia, P. i Luzón-Ortega, J. M., Fauna Ibérica, vol. 22. Ramos, M. A. et al., (Eds.): 93-118. Museo Nacional de Ciencias Naturales. CSIC. Madrid.)
* ↑ A key to the West Palaearctic genera of stoneflies (Plecoptera) in the larval stage (anglès)
* ↑ GBIF (anglès)
* ↑ Sánchez-Ortega, A. Alba-Tercedor, J. i Tierno de Figueroa, J. M., 2002. Lista faunística y bibliográfica de los Plecópteros de la Península Ibérica e Islas Baleares. Publicaciones de la Asociación española de Limnología. Madrid. Núm. 16: 198 pp.
# Firmiana (gènere)

Firmiana és un gènere de plantes amb flor de la família de les malvàcies, antigament inclòs a la de les esterculiàcies; El gènere rep el seu nom en honor de Karl Joseph von Firmian. El Catalogue of Life hi inclou 16 espècies:
* Firmiana calcarea
* Firmiana colorata
* Firmiana danxiaensis
* Firmiana diversifolia
* Firmiana fulgens
* Firmiana hainanensis
* Firmiana kerrii
* Firmiana kwangsiensis
* Firmiana major
* Firmiana malayana
* Firmiana minahassae
* Firmiana papuana
* Firmiana philippinensis
* Firmiana pulcherrima
* Firmiana simplex
* Firmiana sumbawaensis

## Galeria

* Firmiana malayana
* Firmiana colorata

## Notes

* ↑ Marsili GM (1786) Saggi Sci. Lett. Accad. Padova i. 106
* ↑ «Firmiana simplex». Plant Finder. Missouri Botanical Garden.
* ↑ Roskov Y., Kunze T., Orrell T., Abucay L., Paglinawan L., Culham A., Bailly N., Kirk P., Bourgoin T., Baillargeon G., Decock W., De Wever A., Didžiulis V. (ed). «Species 2000 & ITIS Catalogue of Life: 2014 Annual Checklist.». Species 2000: Reading, UK..
* ↑ Ya Tang, Michael G. Gilbert & Laurence J. Dorr. «Firmiana». Flora of China. Missouri Botanical Garden, St. Louis, MO & Harvard University Herbaria, Cambridge, MA. [Consulta: 24 març 2013].
# White Ring

El White Ring (en japonès: 長野市真島総合スポーツアリーナ) és un complex esportiu situat a la ciutat de Nagano (Japó), utilitzat per a la pràctica del patinatge artístic sobre gel i el patinatge de velocitat en pista curta.
Construït amb motiu dels Jocs Olímpics d'Hivern de 1998 realitzats a Nagano, té una capacitat de 7.000 espectadors, i fou la seu de les proves de patinatge artístic i patinatge de velocitat en pista curta.

## Referències

* ↑ The XVIII Olympic Winter Games Official Report (pdf) (anglès)

## Enllaços externs

* (japonès) Portal
# Canillas de Albaida

Canillas de Albaida és un municipi d'Andalusia, a la província de Màlaga. Limita al nord amb Alhama de Granada (província de Granada), a l'est i sud-est amb Cómpeta, al sud amb Árchez, al sud-oest amb Arenas i Sayalonga, i a l'oeste amb Salares.

## Història

Alguns investigadors daten en el segle xiii les primeres notícies sobre aquest nucli de població. En els arxius del-hawz o terme de Vélez hi constava com a alqueria, amb el nom d'Albaida (blanca), per l'abundància de flors d'aquest color que existien en el seu entorn. En 1487, després de la conquesta de Vélez-Màlaga pels Reis Catòlics, Canilles se suma als requeriments d'obediència imposats pel rei Ferran el Catòlic. El 1569 els seus veïns, en la majoria moriscs, s'uneixen als de Cómpeta i altres pobles de la comarca rebel·lant-se contra l'opressió de Felip II, fins que van ser derrotats en la batalla del Penyal de Frigiliana.
Després de la repoblació, en la qual predominen els cristians procedents de punts propers de la província així com de la resta d'Andalusia, Canillas de Albaida es desenvolupa dedicats els seus veïns a l'agricultura, destacant en el cultiu de la vinya, cereals i olivar.

## Enllaços externs

* Web oficial de l'Ajuntament Arxivat 2008-03-24 a Wayback Machine.
* Web no oficial Arxivat 2020-10-21 a Wayback Machine.
* Sistema d'Informació Multiterritorial d'Andalusia
# Setge de Puebla (1847)

El setge de Puebla (1847) fou un atac realitzat per la guerrilla mexicana a la guarnició deixada pel general Winfield Scott mentre aquest prenia la Ciutat de Mèxic. El setge fallit del quarter nord-americà duraria 28 dies, del 13 de setembre al 12 d'octubre de 1847.

## Antecedents

El general Winfield Scott tenia diverses guarnicions ubicades al llarg de la ruta de Veracruz a la Ciutat de Mèxic per tal de protegir les seves línies de subministrament. Un dels quarters es va situar a la ciutat de Puebla (Puebla), aproximadament a dos terços de la distància entre la Ciutat de Mèxic i la costa. Al capdavant de la guarnició hi havia el Tinent Coronel Thomas Childs, tot i que aquest actuava com a coronel provisional ("brevet"). Child comptava amb 500 soldats per a la defensa de la ciutat. Després de la caiguda de la Ciutat de Mèxic, el General Antonio López de Santa Anna va reuniciar a la presidència i es va passar a comandar les seves forces, utilitzant-ne la meitat per tal d'intentar reprendre Puebla. El General Joaquín Rea comandava la guerrilla mexicana a la rodalia de la ciutat.

## Setge

El 14 de setembre de 1847, el mateix dia en què la Ciutat de Mèxic queia en mans estatunidenques, el General Joquín Rea organitzà les seves forces i comença el setge. Les forces estatunidenques controlaven tres punts importants dins i fora de la ciutat: un convent, el Fort de Loreto i la Ciutadella de San José. Els mexicans s'havien endut la major part dels queviures de la zona, però Thomas Childs n'havia aconseguit salvaguardar prou com per evitar la fam de les seves tropes. Rea va exigir la rendició de la guarnició el 16 de setembre, però Childs es negà a capitular. Rea atacà San José, però fou rebutjat. Santa Anna arribà a Puebla el 22 de setembre i va demanar oficialment a Childs el lliurament de la ciutat. Aquest de nou s'hi negà. Les forces mexicanes van intentar assaltar el convent, però en foren rebutjats de nou. A finals de setembre, Santa Anna va haver de marxar amb una mica menys de la meitat de les forces assetjants per dirigir-se a l'est on arribaven reforços de Veracruz. Amb les forces mexicanes reduïdes, els estadunidencs van aprofitar l'oportunitat per atacar els campaments mexicans.

## Conseqüències

El setge va ser la darrera amenaça significativa per les forces estatunidenques en el centre de Mèxic. Malgrat que les incursions guerrilleres varen continuar, el govern mexicà no comptava amb recursos per seguir amb la guerra en diversos fronts. El General Joseph Lane va seguir dirigint les campanyes d'operacions amb la finalitat d'acabar amb els atacs guerrillers contra els soldats estatunidencs durant 1847 i 1848.

## Referències

* Nevin, David; editor, The Mexican War (1978)
* Bauer, K. Jack, "The Mexican-American War 1846-48"
# Alcalde (desambiguació)

«Alcalde» té aquests significats:
* Càrrecs:
** Alcalde o batlle, persona que presideix un ajuntament i que és la màxima autoritat d'un municipi.
** Alcalde de barri, persona nomenada per un alcalde municipal per fer certes funcions en una localitat menor del municipi.
** Alcalde pedani, alcalde escollit democràticament per una localitat menor a un municipi.
** Tinent d'alcalde, regidor d'un ajuntament amb algunes facultats delegades per l'alcalde.
* Història:
** Alcalde del crim, jutge de la sala del crim de les reials audiències del segle xviii.
** Alcalde major, sinònim de tinent corregidor el segle xviii.
* Toponímia:
** Alcalde (Nou Mèxic), població de 377 habitants a l'estat de Nou Mèxic dels Estats Units d'Amèrica.
Viccionari
# Província de Djelfa

La província o wilaya de Djelfa (àrab: ولاية الجلفة, wilāyat al-Jalfa) és una província o wilaya d'Algèria, que pren nom de la seva capital, Djelfa. Va ser establerta com a wilaya a la reorganització administrativa de 1974 i està composta per 36 municipis (baladiyya) i 12 daires, amb un total de més de 800.000 habitants.
Està situada als altiplans del sud de Medea, uns 300 km al sud d'Alger. Amb una extensió de 32.000 km², té un clima continental marcat per hiverns freds i humits i estius secs i calorosos. Tanmateix, els paisatges i els relleus hi són relativament variats. Els boscos hi ocupen un 8% del territori. És una regió amb tradició ramadera: l'estepa hi predomina i el bestiar oví és el més important del país (hom el calcula en més de quatre milions de caps).
El departament té una població de vora nou-centes mil persones (2002), concentrades sobretot a les ciutats de Djelfa, Ain-Oussera i Messaad. És la sisena wilaya d'Algèria en nombre d'habitants.
El seu territori conté una gran riquesa arqueològica, formada sobretot per gran quantitat de pintures rupestres del període neolític.

## Enllaços externs

* Wilaya de Djelfa, Paysage d'Algérie Arxivat 2007-09-27 a Wayback Machine.: Història i fotos antigues (en francès).
* Pàgina oficial (en francès)
* OHA2004's Blog Arxivat 2009-02-28 a Wayback Machine. (en anglès)

## Referències

* ↑ «Dades de població al web oficial de la wilaya». Arxivat de l'original el 2007-05-25. [Consulta: 26 desembre 2017].
# Erici de Tessàlia

Erici de Tessàlia (en llatí Erycius, en grec Ἐρύκιος ο Θεσσαλός) va ser un poeta grec nascut a Tessàlia que té alguns epigrames seus inclosos a l'Antologia grega. Per l'evidència interna dels seus poemes va viure a la primera meitat del segle ii en temps de l'emperador Hadrià. Però a l'Antologia grega els seus poemes estan molt barrejats amb els d'un altre Erici, Erici de Cízic, fins al punt de que no se sap del cert a qui atribuir-ne uns o altres. Només se sap que la majoria d'epigrames recollits de tema pastoral l'autor en va ser Erici de Cízic.

## Referències

* ↑ [https://quod.lib.umich.edu/m/moa/acl3129.0002.001/61?rgn=pages;view=image;q1=ErycinaSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 51. ]
# Flavia-Gios

L'equip Flavia-Gios va ser un equip ciclista espanyol que competí professionalment el 1980.
No s'ha de confondre amb l'equip Transmallorca-Flavia-Gios.

## Principals resultats
### A les grans voltes

* Volta a Espanya
** 1 participacions (1980)
** 1 victòries d'etapa:
*** 1 el 1980: Francisco Javier Elorriaga
** 0 classificació final:
** 0 classificacions secundàries:
* Tour de França
** 0 participacions
* Giro d'Itàlia
** 0 participacions

## Enllaços externs

* Plantilla i resultat a firstcycling.com
* Plantilla a memoire-du-cyclisme.eu
* Plantilla i resultat a cyclebase.nl
# White River

«White River» té aquests significats:
* White River (anglès) o riu White, afluent del riu Yukon que discorre per l'estat d'Alaska (EUA) i el territori de Yukon (Canadà)
* White River (Arkansas-Missouri), riu que flueix a través dels estats d'Arkansas i Missouri (Estats Units d'Amèrica)
* White River (Califòrnia), localitat al comtat de Turlare (Califòrnia, EUA)
* White River Junction, concentració de població designada pel cens dels Estats Units a l'estat de Vermont
* Bosc Nacional White River, al nord-oest de Colorado als Estats Units
# Can Maidó

Can Maidó és una masia de Riudarenes (Selva) inclosa a l'Inventari del Patrimoni Arquitectònic de Catalunya.

## Descripció

Casa de planta rectangular de dos pisos, amb teulada de vessants a laterals i cornisa catalana. La porta és d'arc de mig punt adovellada. Destaca la finestra central, gòtica d'arc conopial amb tres arquets. Entre la finestra i la porta hi ha una espitllera de defensa tapiada. Les obertures del pis inferior són envoltades de rajol i amb arc rebaixat, totes protegides per reixes de ferro forjat quadriculades. N'hi ha una a l'esquerra i dues a la dreta, una de les quals anteriorment era una porta, ara convertida en finestra. Pel que fa a les finestres del pis superior, només una té el marc de rajol i l'altre, a l'esquerra i més petita té l'ampit, els brancals i la llinda de pedra. Hi ha també un rellotge de sol a la part superior i resseguint l'amplada de la façana, s'hi troba un banc adossat a la paret de pedra. A l'esquerra de la casa, hi ha un porxo adossat, amb coberta de teula àrab i bigues de fusta que serveix de magatzem. A la part posterior, hi ha una altra entrada a l'edifici. Aquí, una part del mur està sense arrebossar. Té reformes més modernes del segle xix i XX, que no alteren l'estructura de la casa però si té construccions adossades que amplien l'original.

## Referències

* ↑ «Can Maidó». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Aldona Jonuškaitė-Šaltenienė

Aldona Jonuškaitė-Šaltenienė (6 d'octubre de 1943 a Utena, Lituània) és una artista i ceramista lituana.

## Biografia

El 1967 es va graduar a l'Institut Lituà de Belles Arts, amb els mestres Mikėnas J., Aldona Ličkutė-Jusionienė. En 1972-1989, va dissenyar ceràmica a la Vilnius Art Factory. Des de 1989 fa classes a l'Institut Lituà d'Art (a l'Acadèmia de Belles Arts des de 1990), on des de 1992 és Professora Associada. El 1998, va ser artista en residència a la Universitat de Maryland, a l'Institut d'Art de Baltimore.
Des de 1970, ha participat en exposicions, exposicions individuals celebrades a Vílnius el 1993, 1997, 1998. Ha demostrat en més de 30 exposicions internacionals a Lituània i a l'estranger (Exposició Internacional de Ceràmica de Faenza el 1987), Galeria d'Art Dalia , i té obra al Museu d'Art de Lituània, el Museu Nacional d'Art Čiurlionis i el Museu Nacional de Lituània.

## Premis i recoenixements

* 1985 - Triennal a Tallin, el Gran Premi dels Estats bàltics
* 1998 - Premi Nacional de Cultura i Arts de Lituània

## Referències

* ↑ XXiamzius Lituània
* ↑ «Llista d'exposicions». Arxivat de l'original el 2011-07-08. [Consulta: 19 desembre 2013].
* ↑ Ministeri de cultura de lituània
* ↑ Nijolė Žilinskienė. Aldona Jonuškaitė-Šaltenienė. Visuotinė lietuvių enciklopedija, T. VIII (Imhof-Junusas). V.: Mokslo ir enciklopedijų leidybos institutas, 2005, 722 psl.
# Listove

Listove (en (ucraïnès): Листове, en rus: Листовое, Listovoie) és un poble de la República Autònoma de Crimea a Ucraïna, que el 2014 tenia 301 habitants. Pertany al districte rural de Saki.

## Referències

* ↑ «Приказ Минкомсвязи России «О внесении изменений в Российскую систему и план нумерации, утверждённые приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Prosobonia

Prosobonia és un gènere d'ocells de la família dels escolopàcids (Scolopacidae) propi (almenys en el passat) a les illes de la Societat i Tuamotu, al Pacífic.

## Llista d'espècies

S'han descrit 4 espècies, tres d'elles extintes:
* xivita de les Tuamotu (Prosobonia parvirostris).
* xivita de Kiritimati (Prosobonia cancellata). Extinta.
* xivita de Moorea (Prosobonia ellisi). Extinta.
* xivita de Tahití (Prosobonia leucoptera). Extinta.

## Referències

* ↑ Josep del Hoyo i Nigel J. Collar. Illustrated checklist of the birds of the world. Vol.1, Non passerines, 2014
# Emika Kamieda

Emika Kamieda (上枝 恵美加, Kamieda Emika, Osaka, 13 de juliol de 1994) és una influencer japonesa que resideix a Catalunya i exmembre del grup d'ídol NMB48.

## Trajectòria

Va fer una audició per a AKB48 i, després de convertir-se en reserva, va ser recomanada per a la tercera generació de NMB48. Va passar l'audició i es va convertir en la primera capitana del Team BII el 2012. El 2013, al Janken Taikai, va aconseguir la segona posició que li va permetre aparèixer en un senzill d'AKB48.
El març de 2015 va anunciar que faria una pausa en les seves activitats com a ídol per centrar-se en els seus estudis i marxar a l'estranger. El 2017 va començar a presentar un programa de ràdio amb Anna Ijiri anomenat Unlimited. Per continuar la seva carrera d'actriu, el 31 de juliol de 2017 va fer la seva última aparició com a membre de NMB48.

## Referències

* ↑ «Kamieda Emika - Wiki48».
* ↑ «上枝 恵美加｜メンバー｜NMB48公式サイト». Arxivat de l'original el 2016-10-21.
* ↑ «Tot es mou - Emika Kamieda, una influencer japonesa que parla en català». TV3, 17-03-2023. [Consulta: 10 abril 2023].
* ↑ Corporation, Mynavi. «松井珠理奈VS上枝恵美加、勝敗を分けた"経験"と"勘" - AKB48じゃんけん大会» (en japonès). マイナビニュース, 19-09-2013. [Consulta: 12 juny 2017].
* ↑ «Kamieda Emika will cease her NMB activities temporarily». hoshidoru48.Blogspot.jp. [Consulta: December 25, 2017].
* ↑ (en japonès) .
* ↑ «ＮＭＢ上枝恵美加が卒業「私にしか出来ない道を」（日刊スポーツ） - Yahoo!ニュース» (en japonès). .
# Festival

* Per a altres significats, vegeu «Festival (TTS)».
Un festival és un esdeveniment, celebració, o conjunt de manifestacions artístiques, culturals, o esportives, organitzat generalment per una comunitat local o municipi, i que sol tenir caràcter periòdic.

## Festivals de música

    Categoria principal: Festivals de música

### Música clàssica

* Festival de Salzburg (Àustria)
* Festival Castell de Peralada (Alt Empordà)
* Festival Castell de Santa Florentina (Canet de Mar, Maresme)

### Òpera

* Festival de Glyndebourne (Anglaterra)
* Bayreuth (Alemanya)
* Festival d'Ais de Provença (França)

### Jazz

* Festival de Jazz Terrassa
* Festival de Jazz de Barcelona
* Festival Internacional de Dixieland de Tarragona
* Festival de Jazz de Figueres

### Blues

* Festival Internacional de Blues de Cerdanyola

### Música tradicional

* Festival Internacional de Música Popular Tradicional de Vilanova i la Geltrú
* Solc, Música i Tradició al Lluçanès

### Música rock

* Festival de Woodstock (Nova York)
* Rock in Rio (Rio de Janeiro)
* Castanyada Rock (Piera, l'Anoia)
* Festival Viña Rock (Villarrobledo, Albacete)

### Música electrònica

* Sónar, a Barcelona
* Festival Internacional de Benicàssim

### Música pop

* Primavera Sound, a Barcelona
* Summercase, a Barcelona i Madrid

### Altres

* Mercat de Música Viva de Vic
* Festival del Mil·lenni
* Festival d'Eurovisió

## Festivals de cinema

    Categoria principal: Festivals de cinema
* Festival Internacional de Cinema de Catalunya
* Festival Internacional de Cinema de Canes
* Festival Internacional de Cinema de Berlín
* Festival Internacional de Cinema de Sant Sebastià
* Festival Internacional de Cinema de Venècia
* Festival de Cinema de Sundance
* Festival de Cinema de l'Alfàs del Pi
* Festival Inquiet
* Festival Curt.doc

## Festivals de fotografia

    Categoria principal: Festivals de Fotografia
* Rencontres d'Arles
* Visa pour l'Image
* Revela-T

## Festivals de teatre

    Categoria principal: Festivals de teatre
* Festival Grec de Barcelona
* FiraTàrrega
* Festival Lola d'Esparreguera
* Fira de Teatre de Titelles de Lleida
* Festival Shakespeare de Santa Susanna (Maresme)
* Temporada Alta - Festival de Tardor de Catalunya, a Girona i Salt (Gironès)
* Fira de Teatre de Manacor (Mallorca)
* Festival de Mèrida (Badajoz)
* Festival d'Edimburg (Escòcia)

## Altres festivals

* Fira Mediterrània de Manresa: espectacles
* Festival de Circ Trapezi, a Reus
* Festival Barcino, a Barcelona

## Vegeu també

* Festa
* Fira
* Yourope
* Festival de videoart

## Referències

* ↑ Diccionario de Arte I (en castellà). Barcelona: Biblioteca de Consulta Larousse. Spes Editorial SL (RBA), 2003, p.223. ISBN 84-8332-390-7 [Consulta: 30 novembre 2014].

## Enllaços externs

* Pàgina web dels Festivals de Catalunya Arxivat 2010-01-15 a Wayback Machine.
# Wladimiro Panizza

Wladimiro Panizza (Fagnano Olona, 5 de juny de 1945 - Cassano Magnago, 21 de juny de 2002) va ser un ciclista italià, que fou professional entre 1967 i 1985.
Té el rècord de participacions en el Giro d'Itàlia, amb 18, acabant-lo en 16 ocasions, sent la millor classificació la segona posició aconseguida el 1980 rere Bernard Hinault i després d'haver vestit el mallot rosa durant sis etapes. En aquesta mateixa cursa guanyà dues etapes, el 1975 i 1978. Al Tour de França de 1976 guanyà una etapa. Comparteix amb Philippe Gilbert el rècord de participacions, 18, a la Milà-Sanremo.

## Palmarès

* 1967
** 1r al Gran Premi Montelupo
* 1970
** 1r al Gran Premi de Mònaco
* 1973
** Campió d'Itàlia de ciclo-cross
** 1r al Giro di Romagna
** 1r al Giro de la Província de Reggio de Calàbria
** Vencedor d'una etapa de la Volta a Catalunya
* 1974
** 1r al Giro de Campania
** Vencedor d'una etapa del Tour de Romandia
* 1975
** Campió d'Itàlia de ciclo-cross
** 1r a la Milà-Torí
** Vencedor d'una etapa al Giro d'Itàlia
* 1976
** Campió d'Itàlia de ciclo-cross
** Vencedor d'una etapa al Tour de França
* 1977
** 1r al Gran Premi del Midi Libre
* 1978
** Vencedor d'una etapa al Giro d'Itàlia
* 1979
** Vencedor d'una etapa a la Tirrena-Adriàtica
* 1980
** 1r al Giro de l'Etna
** Vencedor d'una etapa del Tour de Romandia
* 1981
** 1r al Giro del Friuli
* 1982
** 1r al Giro de l'Etna

### Resultats al Giro d'Itàlia

* 1967. 22è de la classificació general
* 1969. 16è de la classificació general
* 1971. 9è de la classificació general
* 1972. 5è de la classificació general
* 1973. 6è de la classificació general
* 1974. 12è de la classificació general
* 1975. 6è de la classificació general. Vencedor d'una etapa
* 1976. 6è de la classificació general
* 1977. 5è de la classificació general
* 1978. 4t de la classificació general. Vencedor d'una etapa
* 1979. 13è de la classificació general
* 1980. 2n de la classificació general. Porta la maglia rosa durant 6 etapes
* 1982. 20è de la classificació general
* 1983. 10è de la classificació general
* 1984. 11è de la classificació general
* 1985. 28è de la classificació general

### Resultats al Tour de França

* 1969. 14è de la classificació general
* 1970. 18è de la classificació general
* 1974. 4t de la classificació general
* 1976. 13è de la classificació general. Vencedor d'una etapa

## Referències

* ↑ «PANIZZA Vladimiro». [Consulta: 25 octubre 2023].
* ↑ ONLUS®, Museo del Ciclismo Associazione Culturale. «Museo del Ciclismo - Vladimiro PANIZZA» (en italià). [Consulta: 25 octubre 2023].
* ↑ «Greg Van Avermaet renonce à Milan-San Remo». lequipe.fr: L'Équipe, 16-03-2023..

## Enllaços externs

* Fitxa i biografia de Wladimiro Panizza a museociclismo.it (italià)
# Can Mai-hi-són

Can Mai-hi-són, sovint denominada Can Maison i pronunciada Can Misson, és una masia del poble de Bigues, en el terme municipal de Bigues i Riells, a la comarca catalana del Vallès Oriental.
Està situada en el sector nord-est del terme, a llevant de la urbanització de Can Barri i de Can Boter, a la dreta del torrent de Can Riera. És al nord de Can Febrera i de Can Gresola i al nord-oest de Can Bonrepòs.
En realitat es tractava de dues masies juntes, obrades totes dues en el segle xix, que han estat refetes en una de sola modernament.
Està inclosa en el Catàleg de masies i cases rurals de Bigues i Riells.

## Referències

* ↑ Catàleg de masies i cases rurals